נצח יהודה

לוחמי גדוד נצח יהודה, נובמבר 2023
נצח יהודה הוא שמם של מספר מסלולי גיוס לצה"ל המיועדים לחרדים. המסלול הבולט בהם הוא שירות בגדוד נצח יהודה, גדוד 97, המשתייך לחטיבת כפיר של חיל הרגלים. הגדוד נקרא בעבר הנח"ל החרדי, משום שהיה שייך לחטיבת הנח"ל. מקור השם "נצ"ח יהודה" בראשי תיבות של "נוער צבאי חרדי" ובשמו של המייסד יהודה דובדבני.<ref></ref>

המסלולים הוקמו על ידי צה"ל בשיתוף עם רבני עמותת נצח יהודה ואגף הנוער והנחל (הביטחוני חברתי) במשרד הביטחון, על מנת לאפשר לחרדים לשלב שירות צבאי קרבי עם המשך השמירה על אורח חייהם. עד שנת 2008 שירת גדוד נצח יהודה בגזרת חטיבת הבקעה. בסוף אותה שנה עבר הגדוד לגזרת חטיבת מנשה (הכוללת את הערים ג'נין וטולכרם), מתחילת 2015 הגדוד תפס קו בגזרת חטיבת בנימין (הכוללת את העיר רמאללה).

מסלול “נצח יהודה” כולל שירות בצה"ל במשך שנתיים, ושנה שלישית המוקדשת ללימודי מקצוע, השלמת בגרות או מכינה קדם אקדמית במטרה לשלב את הבוגר באופן מיטבי בחברה הישראלית תוך שימור הערכים שאיתם גדל.

== היסטוריה ==
=== הנח"ל החרדי ===

צלף בפלוגת מסייעת של גדוד נצח יהודה
לוחמי גדוד נצח יהודה במהלך התמרון הקרקעי ברצועת עזה במלחמת חרבות ברזלגדוד נצח יהודה באימון סבך
לוחמי גדוד 97 באימון לוחמה בשטח בנוי, נובמבר 2023
לוחמי גדוד נצח יהודה מתרגלים סחיבת פצוע במהלך אימון לוחמה בשטח בנוימג"ד נצח יהודה בתרג"ד
ב-1961 הוקמה היאחזות נח"ל חרדית במושב עמיעוז שבחבל אשכול. המהלך נוהל על ידי הרב משה ארנסטר, בברכת הרב חיים מאיר הגר מוויז'ניץ. הניסיון לא צלח והבחורים הועברו למושב קוממיות ולסמכות צעירי אגודת ישראל, שם פעלה משך תקופה ונקראה אף היא "הנח"ל החרדי". שם היו נתונים לפיקוח הרב בנימין מנדלזון. החיילים שירתו ביחידות קרביות ואחרות לפי הפרופיל הרפואי שלהם, ולאחר מכן את שלב ההגשמה ביצעו בקוממיות ובחזון יחזקאל. מקימו ומפקדו הראשון של הנח"ל היה משה חיים שיינפלד, הנח"ל החרדי איבד לוחמים במלחמת ששת הימים, מלחמת יום הכיפורים ובפעולות נוספות. בשנות השבעים נסגרה מסגרת זו.

=== הגדוד במתכונתו הנוכחית ===
בשנת 1999 נוסדה פלוגה חרדית בגדוד 903 – גדוד היאחזויות של הנח"ל. בשנת 2002 הפך לגדוד עצמאי, למרות ההתנגדות הרבנית. עם הקמת חטיבת כפיר הגדוד עבר לסמכותה, ולוחמיו קיבלו כומתה מנומרת, במקום כמותת הנח"ל הירוקה. הגדוד נמצא תחת פיקוח של רבנים, האגף הביטחוני-חברתי של משרד הביטחון, ושל מדור נח"ל של מפקדת קצין חינוך ראשי – מערך מג"ן. המסלול הייחודי של הגדוד ("נחל חניכים – נחל חרדי") מוסדר במקביל ל"גרעיני הנח"ל" בגדוד 50. מסלול ההכשרה של נצח יהודה זהה לזה של שאר יחידות החי"ר. לגדוד ארבע פלוגות ותיקות: "פלחו"ד", "מסייעת", "רובאית" ו"מבצעית". הגדוד תפס מבוקשים ומנע פעילות חבלנית בגזרתו.

על אף שמטרתם המוצהרת של המגייסים היא לפנות רק לבחורים שנפלטו ממסגרות הלימוד החרדיות, גורמים בחברה החרדית התנגדו להקמת הגדוד. ההתנגדות התבטאה, בין השאר, בפשקווילים חריפים, אשר אחדים מהם כוונו כנגד הרב אהרון יהודה לייב שטיינמן, מבכירי הציבור החרדי-ליטאי, שנתן הסכמה שבשתיקה למהלך. הרב שטיינמן עצמו התנער מהנח"ל החרדי וטען שמעולם לא תמך בו.

הקמת מסגרת מחמירה מבחינה דתית משכה אליה גם צעירים חרדים לאומיים שהיו מעוניינים בשירות צבאי מלא תוך הפרדה מנשים וכשרות מחמירה. אוכלוסייה זו לא הייתה קהל היעד המקורי של היחידה, אך הוחלט לשלבם כדי להבטיח לחיילים החרדים מסגרת בעלת רמה דתית גבוהה. ב-2006 השתייכו 30% מהחיילים למגזר החרדי-לאומי. על פי תא"ל (מיל') יהודה דובדבני, מיוזמי היחידה, ב-2012 מנו החרדים כ-60% בגדוד. בין החרדים המתגייסים לגדוד ישנם חסידי חב"ד רבים וכן מתנדבי חוץ לארץ (מח"ל), במיוחד מארצות הברית וצרפת.

בשנת 2007 נבחר משמר כבוד מהגדוד לייצג את צה"ל בטקס המרכזי בליל יום הזיכרון לחללי מערכות ישראל בירושלים. בשנת 2012 זכה הגדוד בפרס מצטיין אוגדת יהודה ושומרון. במשך שנת 2012 גייס הגדוד, הנחשב לגדוד הקרבי הגדול בצה"ל, כ-500 חיילים חדשים. בשנת 2013 גייס הגדוד מספר שיא של 819 לוחמים וזכה במקום השני בבית היחידות בפרס הרמטכ"ל ליחידות מצטיינות. בשנת 2016 קיבל הגדוד פרס מצטיין מאוגדת איו"ש, על פועלו בגל הטרור הפלסטיני (2015–2016).

ב-1 במרץ 2022 סיים הגדוד תקופת תעסוקה מבצעית בת חמש שנים רצופות, והוגדר כגדוד המנוסה ביותר בביטחון שוטף באיו"ש מבין הגדודים הסדירים שפועלים בשטח זה. במהלך אימון של הגדוד בצפון, הוקפץ גדוד 97 לתגבור חירום באיו"ש כחלק ממבצע שובר גלים וכמענה מהיר מאוגדת איו"ש להסלמה בגזרת בנימין, ובגזרת התפר, בה הוביל במאבק למניעת כניסת שב"חים.

במלחמת חרבות ברזל לקח הגדוד חלק בלחימה ברצועת עזה לראשונה מאז היווסדו. ב-8 במרץ 2024 פורסם כי הגדוד פעל במשך השבוע במרחב בית חאנון בצפון הרצועה, במקביל להגנה על הגדר ועוטף עזה. הגדוד ביצע מספר פשיטות מקומיות לצורך הגנה על העוטף ולהשמדת תשתיות אויב במרחב.

בשבוע של סוף חודש מרץ ותחילת אפריל, הגדוד ביצע פעילות התקפית נוספת במרחב, והשמיד עשרות מבנים ששימשו לטרור.

== מורשת קרב ==
בשנת 2006 נהרג לראשונה חייל מהגדוד, במהלך פעילות מבצעית, סמ"ר [http://www.pmo.gov.il/TerrorInjured/Pages/vicroei190806.aspx רועי פרג'ון]. בכמה מקרים הרגו חיילי הגדוד מחבלים בעת שניסו לפגע.

ב-13 בדצמבר 2018 נהרגו שניים מלוחמי הגדוד וחייל נוסף נפצע אנושות בפיגוע, בעת שאבטחו טרמפיאדה בסמוך למאחז גבעת אסף. יום לאחר מכן נפצע חייל בגדוד באורח קשה לאחר שהותקף בידי מחבל שחדר ליישוב בית אל.

===מלחמת חרבות ברזל===

==== קרב בית חאנון ====

לוחמי גדוד נצח יהודה בבית חאנון במהלך מלחמת חרבות ברזל
ב-8 במרץ 2024, במהלך מלחמת חרבות ברזל, לראשונה גדוד "נצח יהודה" השתתף בפשיטות במרחב בית חאנון בצפון הרצועה. לוחמי הגדוד ביצעו פשיטות ופעלו לסיכול והשמדת תשתיות טרור ואויב במרחב.<ref></ref><ref></ref> בנוסף, לוחמי הגדוד השמידו עמדות נ״ט ותצפית, פירי מנהרות וכן חיסלו מחבלים רבים. ב-22 במאי במהלך פעילות לסיכול תשתיות טרור בבית חאנון נהרגו מירי צלף סרן ישראל יודקין סגן מפקד פלוגה בגדוד וכן סמ"ר אלי אליהו אמסלם לוחם הגדוד.<ref></ref>
לוחמי גדוד נצח יהודה בבית חאנון במהלך התמרון הקרקעי , מאי 2024
לוחמי גדוד נצח יהודה בבית חאנון, אפריל 2024
ב-26 למאי הותר לפרסום כי לוחם גדוד נצח יהודה [https://www.idf.il/%D7%A0%D7%95%D7%A4%D7%9C%D7%99%D7%9D/%D7%97%D7%9C%D7%9C%D7%99-%D7%94%D7%9E%D7%9C%D7%97%D7%9E%D7%94/%D7%91%D7%A6%D7%9C%D7%90%D7%9C-%D7%A6%D7%91%D7%99-%D7%A7%D7%95%D7%91%D7%A5/ סמ"ר בצלאל צבי קובץ]<ref></ref><ref></ref> נפטר מפצעיו לאחר שנפגע באותה התקרית בה נפלו שני קצין ולוחם מהגדוד, סמ"ר אמסלם וסרן יודקין, שהיו הראשונים מהגדוד שנהרגו במלחמה. כעת עולה מניין הרוגי הגדוד לשלושה.<ref></ref>מפקד בתרגיל לש"ב של גדוד נצח יהודה

== תקריות ==
ב-2019 הורשעו חמישה חיילים מהגדוד בהתעללות ונשלחו למאסר, לאחר שהכו עצורים פלסטינים וגרמו לשברים בצלעותיהם. במהלך הדיון במשפט, בא כוחם מטעם הסנגוריה הצבאית טען שהיה מקום למצות את הדין מולם במסגרת הדין המשמעתי שכן האירוע לא חצה את הרף הפלילי. הקצין שפיקד עליהם הורשע בחבלה ברשלנות והורד לדרגת טוראי.

ב-24 באוגוסט 2022 הושעו ארבעה לוחמים מהגדוד בעקבות פרסום סרטון שבו הם תועדו מכים פלסטינים ליד רמאללה.

=== פרשת מותו של עמאר אסעד ===

במהלך פעילות לילית בכפר ג'לג'יליא עיכבו החיילים פלסטיני בן 80 בשם עמאר אסעד, תושב הכפר בעל אזרחות אמריקאית. לפי התחקיר הצה"לי והחיילים - אסעד החל להשתולל ולצעוק, לפי עדים פלסטינים - התווכח עם החיילים משך כרבע שעה. בסופו של דבר סכרו את פיו בפלנלית, כיסו את עיניו, אזקו את ידיו והובילו אותו למבנה סמוך, אליו הובילו אחר כך עוד שני עצורים. בשעה 04:00 שחררו את כל העצירים, והסירו את האזיקים מידיו של אסעד, שלא הגיב - לדבריהם סברו שנרדם, ועזבו את המקום. צוות אמבולנס שהזעיק אחד העצורים ששוחררו - קבע את מותו. הרמטכ"ל אביב כוכבי קבע שעזיבת הכוחות את הזירה והותרתו של אסעד במקום מבלי לוודא את מצבו מעידה על קהות חושים ומנוגדת לערכי צה"ל.

גורם רפואי צבאי ישראלי מצא כי לא ניתן לקבוע שמותו של אסעד נגרם דווקא בשל פעילות הכוחות, או כי הכוח היה צריך להיות מודע למצבו הרפואי של אסעד במהלך העיכוב ובטרם שחרורו. רופאים פלסטינים שניתחו את גופתו קבעו כי סבל מבעיות רפואיות קודמות, ומצאו חבלות בראשו ובידיו ודימום כתוצאה מכיסוי העיניים שנקשר בחוזקה. הם קבעו כי לקה בהתקף הלב כתוצאה ממתח ואלימות שהופעלה כלפיו. מקורות פלסטינים טענו כי אסעד הוכה קשות בידי החיילים, אולם אלה הכחישו זאת.<ref></ref> בעקבות התקרית, צה"ל מצא כי אין מקום לנקוט בהליכים פליליים וכי לא הייתה כוונת זדון, ובמקום זאת נקט בצעדים משמעתיים ופיקודיים. משרד הביטחון פיצה את המשפחה בחצי מיליון שקלים.
לוחמי גדוד נצח יהודה בבית חאנון במלחמת חרבות ברזל, אפריל 2024

==== תגובת ארצות הברית ====
בספטמבר 2022, בעקבות תקריות לוחמי הגדוד עם פלסטינים ביהודה ושומרון התבקשה שגרירות ארצות הברית בישראל לחבר דו"ח על פעילות הגדוד. במסגרת הבדיקה ראיינו עובדי השגרירות ישראלים ופלסטינים וקיבלו דו"חות מארגוני זכויות אדם על פעילותו.
לוחמי גדוד נצח יהודה במלחמת חרבות ברזל, אפריל 2024
באפריל 2024, פורסם כי ארצות הברית צפויה להפעיל סנקציות נגד הגדוד. זהו הגוף הצה"לי הראשון והיחיד בהיסטוריה שהופעלו נגדו סנקציות מצד ארצות הברית. הגדוד נכנס לסנקציות תחת חוק לייהי (Leahy Law) בגין הפרה של זכויות אדם ביהודה ושומרון.<ref></ref> חוק לייהי אוסר על מחלקת המדינה ועל מחלקת ההגנה של ארצות הברית להעניק תמיכה צבאית לגופי ביטחון זרים שמפירים זכויות אדם ללא עונש.<ref></ref> הסנקציה הופעלה ככל הנראה בשל הריגתו של עמאר אסעד שהחזיק באזרחות אמריקאית. ראש ממשלת ישראל, בנימין נתניהו, בני גנץ, יואב גלנט וראש האופוזיציה יאיר לפיד גינו החלטה זו של ארצות הברית.<ref></ref> לפי בכירים בצד הישראלי והאמריקאי הטלת הסנקציות הושפעה גם מהתנהלות בן גביר וסמוטריץ. מאוחר יותר פורסם כי ארצות הברית עצרה, לפחות זמנית, את הכוונה להטיל סנקציות על היחידה בעקבות התגובה הציבורית ושיח עם האמריקאים הכולל הבטחה שישראל תשתף פעולה עם האמריקנים בכל דבר כדי להראות שנעשה טיפול בתקריות הבעייתיות שמיוחסות לגדוד.

עוד בטרם תגובת ארצות הברית, בשנת 2023 הועבר הגדוד לתעסוקה ממושכת ברמת הגולן בעקבות התעקשות אלוף פיקוד יהודה פוקס, שרצה למנוע תקריות נוספות. תחקיר "הארץ" משנת 2022 טען להתנהלות בעייתית שיטתית, שבמסגרתה טויחו חריגות מנהלים, כאשר המקרה של אסעד אינו אלא תקרית בודדה שמייצגת התנהלות שיטתית. בשנת 2022 חוקר יחסי צבא וחברה יגיל לוי קרא לפרק את הגדוד, שכן התפתחה בו תת-תרבות יחידתית המעודדת להיטות להפעלת אלימות.

== הגיוס לגדוד והשירות בו ==
עד לשנת 2012, הגיוס לגדוד נעשה על ידי פנייה לאגף הביטחוני חברתי במשרד הביטחון. מינואר 2013 ניתן להתגייס גם מלשכת הגיוס. בכל לשכה ישנו "תחום גיוס חרדים" שתפקידו לאתר מועמדים לגדוד.

בכל הבסיסים שבהם משרתים חיילי נצח יהודה מתקיימת הפרדה מלאה, מוקדש זמן לתפילות וללימוד ומוגש אוכל כשר למהדרין.

לאחר שנתיים של שירות פעיל יוצאים חיילי הגדוד בוגרי מוסדות לימוד חרדיים ל"שנת משימה" שבה הם משלימים לימודי בגרות ומתחילים בלימודים אקדמאים במכון לב או בלימודי מקצוע אחרים. חלק מהחיילים פונים בשנה זו ללמוד בישיבה. מטרת שנת המשימה היא שילוב החייל בשוק העבודה עם כלים מתאימים תוך שמירה על מאפיינים חרדיים.

====מפקדי הגדוד====

{| border=1 cellpadding=4 cellspacing=0
|- bgcolor="#F0F0F0"
!שם||תקופת כהונה כמפקד הגדוד||הערות
|-
| איתן עוזרי || 1999–2000 || לימים מנכ"ל איגוד ישיבות ההסדר
|-
| עוזי אביעזר || 2000–2001 || 
|-
| אדי דגן || 2001–2002 || 
|-
| יונתן ברנסקי || 2002–2004 || לימים מפקד מגמת יבשה במכללה הבין-זרועית לפיקוד ולמטה
|-
| ירון פרנקל || 2004–2006 || 
|-
| איציק גיא || 2006–2008 || לימים מפקד בית הספר לחילוץ והצלה ובמקביל רמ"ח תורה ופיתוח בפיקוד העורף
|-
| דרור שפיגל || 2008–2010 || לימים ראש מטה אוגדת איו"ש
|-
| עמיחי סגל || 2010–2012 ||
|-
| תלם חזן || 2012–2014 || לימים ראש מנהלת החרדים הצבאית באכ"א
|-
| אורי לוי || 2014–2016 || לימים מפקד עוצבת השרון
|-
| איתמר דשל || 2016–2018 || לימים מפקד חטיבת יואב
|-
| נתאי עוקשי || 2018–2020 || לימים מפקד חטיבת ירושלים
|-
| מתי שבח || 2020–2022 || לימים סגן מפקד חטיבת כפיר ורע"ן חי"ר במל"י
|-
| שלמה שירן || 2022–2024 || לימים סגן מפקד חטיבת הנח"ל
|-
| ליאור דופט || יוני 2024– || מפקד הגדוד הנוכחי
|}

== גדוד המילואים נצח ישראל ==
בעקבות בקשות חיילים בוגרי "נצח יהודה" לשרת במילואים, הוקם בשנת 2009 גדוד מילואים חרדי בשם נצח ישראל (941), על מנת לאפשר שירות מילואים תוך שמירה על אורח חיים חרדי. רוב חיילי הגדוד הם יוצאי גדוד נצח יהודה.

== מסלולי נצח יהודה נוספים ==
===מסלולים קרביים===
====מגיני הנגב====
סיכת לוחם 'מגן הנגב'
לוחמי "מגיני הנגב" באימון לפני תעסוקה בבא"פ לכיש
ב-2010 הוקמה "מגיני הנגב" שמטרתה להגן על בסיס חיל האוויר נבטים בנגב. הפלוגה מיועדת לבעלי פרופיל 72 ומעלה. לוחמי היחידה מבצעים אחת לארבעה חודשים תעסוקה מבצעית באיו"ש.
הפלוגה הוקמה במרץ 2010 במקביל לפלגת האלה ופלגת אלון שהחליפו את מאבטחי המתקנים שהיו בחיל האוויר, בעקבות צורך בהגנה חזקה יותר על הבסיסים. המוטו של היחידה הוא "אֶרְדּוֹף אוֹיְבַי וְאַשִּׂיגֵם וְלֹא אָשׁוּב עַד כַּלּוֹתָם" (תהילים י"ח). משפט הקיום של הפלוגה הוא "מגינים על האוויר ביבשה".

בעקבות קושי בגיוס חיילים למערך הוצע לגייס חיילים דתיים תחת עמותת "נצח יהודה", וזאת עקב צפי למוטיבציה גבוהה יותר לשירות במסגרת זו. במרץ 2013 גויסו לראשונה חיילים אלו ולאחר שישה חודשים של הכשרה הם עברו לבסיס האם נבטים. הטירונות, האימון מתקדם וקורס מפקדי הכיתות נערך בבסיס ההכשרות של חיל האוויר (ביסל"ח 314).

לוחמי מגיני הנגב יכולים להתפתח ולצאת למגוון קורסים כגון קורס מ"כים (מפקדי כיתות), חובשים קרביים, מפעיל רחפן, מדריכי קרב מגע, מש"קי קליעה, מדריכי אימון גופני וקצונה.

מגיני הנגב היא חלק ממערך האבטחה הפיזית של חיל האוויר.

====פלוגת תומר====
סיכת לוחם גדוד רותם

בשנת 2014 הוקמה פלוגת תומר תחת פיקוד גדוד רותם בחטיבת גבעתי.
====פלוגת ח"ץ====
סיכת הלוחם החדשה בחטיבת הצנחנים

בנובמבר 2016 נפתחה פלוגת ח"ץ (חרדים צנחנים) תחת פיקוד גדוד 202 בחטיבת הצנחנים.
===מסלולים תומכי לחימה===
מסלולים אלה מיועדים לבעלי פרופיל 64 ומטה:
מפעילי צמ"ה, חשמלאים ורתכים בחיל האוויר; טכנאי אלקטרואופטיקה ומכונאי רכב בחיל הטכנולוגיה והאחזקה; הנדסאי תעשייה וניהול, עיבוד שבבי וניהול מלאי במש"א 7000 בתל השומר.

== תגי הגדוד ==
<gallery widths="150px" heights="150px" perrow="2">
Nezah_yehuda1.png|התג הראשוני של הגדוד
Nezah_yehuda2.png|התג המאוחר של הגדוד
</gallery>

==עמותת נצח יהודה==

עמותת נצח יהודה, המכונה גם לעיתים "עמותת הנח"ל החרדי", היא גוף אזרחי שהיה שותף עם צה"ל ומשרד הביטחון בהקמת הגדוד. לאחר ההקמה פועלת העמותה למען הכנת המתגייסים לגדוד ולמסלולים החרדים, ליווי החיילים המשרתים ושמירה על המסגרת ההלכתית של המסלול, המתבססת על ההבנות שאליהן הגיעה עם צה"ל ומשרד הביטחון. במסגרת העמותה פועלים כמה עשרות רבנים ויועצים מלווים. קשורים בעמותה גם הרבנים הרב יצחק בר חיים והרב דוד בלוך. בעבר היה שותף לה גם הרב יואל שוורץ, אולם ביולי 2013, בעקבות קידום החוק לגיוס בני ישיבות, פרש הרב שוורץ בנימוק שאינו רוצה ליטול חלק במלחמת תרבות.

מנכ"ל העמותה הוא רב-סרן במיל' יוסי לוי, אשר שירת כקצין בגדוד ובחטיבה במגוון תפקידים. העמותה הקימה את ארגון "דרך אחים" אשר מסייע לבוגרי צבא חרדים להשתלב בחיים האזרחיים. הארגון מפיק ביטאון שבועי בשם "אחים לנצח" המופץ ל-14,000 הבוגרים וכן תוכניות רבות באקדמיה ובקהילה.

== ראו גם ==

* שלב ב

==לקריאה נוספת==
* זאב דרורי, בין אמונה לצבא: גדוד הנח"ל החרדי – סיכונים וסיכויים, מכון פלורסהיימר למחקרי מדיניות, ירושלים 2005
* דוד זולדן, חרדים לגורלם – סיפורו של הנח"ל החרדי, ידיעות ספרים, 2009

==קישורים חיצוניים==

* [https://www.youtube.com/user/NetzachYehuda ערוץ היוטיוב של נצח יהודה]
* [https://instagram.com/netzach_yehuda?igshid=pg4jr960cmtv עמוד האינסטגרם של גדוד נצח יהודה]
*[http://giyus-haredim.co.il/course/נצח-יהודה/ מסלול נצח יהודה] – באתר משרד הביטחון לגיוס חרדים
* [https://web.archive.org/web/20110202013254/http://www.yehida.co.il/index.php?option=com_content&view=article&id=270:2011-01-24-03-55-41&catid=37:2010-12-30-02-00-52&Itemid=162 עמוד נצח יהודה באתר יחידה]
* [https://web.archive.org/web/20110210214529/http://nahalharedi.com/ אתר עמותת נצח יהודה]
* [https://web.archive.org/web/20171114054128/http://nahalharedi.org.il/על-גדוד-נצח-יהודה/ מידע אודות הנח"ל החרדי]
* [http://www.aka.idf.il/main/haredim/general.aspx?docId=70531 מסלול נצח יהודה], באתר של אגף כוח אדם
* [http://www.shavuz.co.il/recruit/article.asp?artid=687&secid=715 הנח"ל החרדי] באתר "שבוז"
* הרב יואל שוורץ - סוגיית הגיוס לנח"ל [https://beta.hebrewbooks.org/reader/reader.aspx?sfid=52309#p=1&fitMode=fitwidth&hlts=&ocr= באתר היברובוקס.]
* [http://www.mako.co.il/mako-vod-mako/documentary/VOD-6c861e339db9d31006.htm אני מצהיר] – סרטו של דני קושמרו על נצח יהודה, ערוץ 2
* דניאל אדלסון, [https://web.archive.org/web/20100531182321/http://147.237.77.17/3848-5222-HE/IGF.aspx נצ"ח יהודה – עד מתי כסלו תשס"ו?], באתר זרוע היבשה
* 
* [http://www.thepost.co.il/news/new.aspx?pn6Vq=EE&0r9VQ=IHFM אבי בניהו מספר] על חלקם של הרב יוסף שלום אלישיב והרב עובדיה יוסף בהקמת הגדוד, [http://www.thepost.co.il/ דה פוסט]
* 
* 
* 
* 
* 
* 
* 
* [https://www.idf.il/אתרים/חטיבת-כפיר/תרגד-נצח-יהודה/ גדוד נצח יהודה מתרגל השתלטות על כפר], אתר צה"ל
* מנחם קרן-קרץ [http://www.academia.edu/36115776/החיילים_של_הרבי_מוויזניץ_-_The_Viznitz_Rebbes_soldiers החיילים של הרבי מויז'ניץ] – תולדות הנח"ל החרדי, עת־מול גיליון 255, יד בן צבי, אדר תשע"ח
* 
* 
* 

==הערות שוליים==

קטגוריה:גדודי צה"ל
קטגוריה:גיוס בני ישיבות לצה"ל
קטגוריה:חטיבת כפיר
נצח יהודה